Барање 14-6395/1

1.Со која акт(Правилник) се регулира начинот и постапката за посета(работа) на децата со логопед во детските градинки во РСМ?

2. Дали во некој акт е регулирано по колку часа во месецот најмалку може и треба едно дете кое има проблеми со изговор на одредени букви да посетува логопед во детската градинка?

 Министерството за социјална политика, демографија и млади Ве информира дека предучилишното воспитување како интегрален дел од системот за згрижување и воспитание на деца од предучилишна возраст се остварува преку годишна програма за работа на установите за деца кои вршат работи поврзани со згрижување и воспитување на деца од предучилишна возраст.

Годишната програма за работа особено содржи: организација и работно време на градинката, програмите на детската градинка, распоредување на децата во групи, работата на директорот и стручните и други работници, соработка со родителите, соработка со воспитно-образовни и други работи за остварување на дејноста. Истатата ја подготвуваат стручните органи на правните лица кои вршат дејност во рамките на системот за згрижување и воспитание на деца од предучилишна возраст, врз основа на мислење од советот на родители.

Согласно Законот за заштита на децата, стручни работи во дејноста згрижување и воспитание на деца од предучилишна возраст ги вршат следниве стручни лица:

- стручни работници (педагог, психолог, социјален работник, дефектолог/специјален едукатор и рехабилитатор, логопед, доктор на медицина и доктор на стоматологија),

- воспитувачи,

- негователи и

-стручни соработници (музички педагог, ликовен педагог, педагог по физичко воспитание, завршен факултет за музичка уметност, факултет за физичко образование, спорт и здравје, факултет за ликовни уметности, професор по странски јазик и книжевност).

 Истовремено Ве информираме дека логопедот како стручен работник, во соработка со директорот водејќи се по програмата за работа на установата, а во зависност од капацитетот на градинката, бројот на групите и бројот на деца кои имаат потреба за работа со логопедот, истиот самостојно ја организира динамиката на работата со деца.